Ivon Krog
Ivon Krog (Poullann 1885-Brest 1930) a oa ur skrivagner brezhonek eus ar vro Penn Sardin, saver ampart barzhonegoù, kontadennoù ha pezioù-c'hoari. Unan eus ar gwellañ skrivagnerien-bobl e oa. E anv barzh e oa Eostik Kerineg. Ober a rae gant meur a anv-pluenn, Spern Gwenn dreist-holl, hag ivez Iouen Poullan, Iouen pe Youenn.

Buhez
Ganet e oa d'ar 15 a viz Eost 1885 e Kervigneg, e Poullann, e-kichen Douarnenez. Labouret en deus evel komis-bank, miliner, ha tavarnour. Ur spered laouenidigezh ha fent a oa gantañ. 
Skrivet en deus kontadennoù ha pezhioù-c'hoari e brezhoneg. Ezel e oa eus Goursez Vreizh, adal 1908, eus URB hag FRB adal 1911. 
Marvet eo d'an 29 a viz Meurzh 1930 e Brest. Dimezet e oa gant Marie-Alexandrine BERREZAY ha 5 bugel o doa bet.

Embannadennoù

Kelaouennoù
Skrivañ a reas e-barzh Feiz ha Breiz, Kroaz ar Vretoned, Brug, Ar Vro, Buhez Breiz.

Oberennoù

Kontadennoù
Marvaillou Kerne e 1910, adembannet e 1924 evel Eur Zac'had Marvailhou. Kontadennoù. Darn anezho zo bet adembannet diwezhatoc'h.
Kloc’h an interamant, e Buhez Breiz, niverenn 18, 1922.

Saver pezhioù-c'hoari
Embannet ez eus bet tri fezh gantañ e-barzh Ar Vro, Buhez Breiz, ha Le Courrier du Finistère. 
Prizonier ar Republik, 1909
  Kleñved ar medalennou, 1909, pezh fentus. An hini brudetañ.
 Daou laer bara.

Barzh
Barzhonegoù sinet Spern Gwenn:
Sant Yann o vont da Blougastell,
War an hent,
Ar paourkaezh den.

Dastum kanaouennoù 
Merc'hed Plouider, 1910
Poltred va mestrez, 1910. Dastumet e Lanniliz.

Istor
Pennadoù diwar an istor a skrivas ivez :
An tour d'Auvergne, e 1905
Buhez Sant They, e 1905
Feiz koz ar vretoned vo birvidik bepred, e 1906
Nevenoe, tad broadelez Breiz, e 1914
Sant Kevin ha gwaz ar roue O'Tuathal, e 1922.

Diwar e benn
Ur studi war yezh Ivon Krog zo bet e-barzh Hor Yezh, gant Yann-Varc'h ar C'hog, eus Douarnenez.
 C'hog (ar), Yann-Vark. 1983. "Notennoù gramadeg a-ziwar skridoù Ivon Krog", Hor Yezh Nnn 148-149, pp. 3-14.

Notennoù ha daveennoù 

Krog, Ivon
Skrivagnerien vrezhonek ar Courrier du Finistère
Ivon Krog
Izili ar Goursez